హుజురాబాద్ శాసనసభ నియోజకవర్గం

కరీంనగర్ జిల్లాలోని 4 శాసనసభ స్థానాలలో హుజురాబాద్ శాసనసభ నియోజకవర్గం ఒకటి.

నియోజకవర్గంలోని మండలాలు
వీణవంక
జమ్మికుంట
హుజురాబాద్
కమలాపూర్
ఇల్లందుకుంట

ఇప్పటివరకు విజయం సాధించిన అభ్యర్థులు

2004 ఎన్నికలు
2004లో జరిగిన శాసనసభ ఎన్నికలలో హుజురాబాద్ శాసనసభ నియోజకవర్గం నుంచి తెలంగాణ రాష్ట్ర సమితిపార్టీకి చెందిన కెప్టెన్ వి.లక్ష్మీకాంతరావు తన సమీప ప్రత్యర్థి అయిన తెలుగుదేశం పార్టీకి చెందిన అభ్యర్థి పెద్దిరెడ్డి పై 44669 ఓట్ల మెజారిటీతో గెలుపొందినాడు. లక్ష్మీకాంతరావుకు 81121 ఓట్లు రాగా, పెద్దిరెడ్డి 36451 ఓట్లు పొందినాడు.కేంద్ర మంత్రి రాం విలాస్ పాశ్వాన్ నాయకత్వంలోని లోక్ జనశక్తి పార్టీ కి చెందిన ఇనుగాల భీమారావు 5281 ఓట్లు పొందినాడు.

2009 ఎన్నికలు
2009 శాసనసభ ఎన్నికలలో ఈ నియోజకవర్గం నుండి కాంగ్రెస్ పార్టీ తరఫున కృష్ణమోహన్, భారతీయ జనతా పార్టీ నుండి కె.రాజిరెడ్డి, తెలుగుదేశం పార్టీ పొత్తుతో తెలంగాణ రాష్ట్ర సమితి తరఫున ఈటెల రాజేందర్, ప్రజారాజ్యం పార్టీ తరఫున పి.వెంకటేశ్వర్లు, సమతా పార్టీ అభ్యర్థిగా ఇ.భీమారావు, లోక్‌సత్తా పార్టీ నుండి కె.శ్యాంసుందర్ పోటీచేశారు.

2021 ఉప ఎన్నికలు;
2018లో తెరాస పార్టీ తరపున విజయం సాధించిన ఈటెల రాజేందర్ రాజీనామా చేయడంతో ఖాళీ అయిన స్థానానికి అక్టోబరు 2021లో ఉప ఎన్నిక నిర్వహించబడింది. నామినేషన్ల ఉప సంహరణ అనంతరం 30 మంది అభ్యర్థులు పోటీలో నిలిచారు. బీజేపి తరఫున ఈటెల రాజేందర్, తెరాస తరఫున గెల్లు శ్రీనివాస్, కాంగ్రెస్ తరఫున బల్మూరి వెంకట్ పోటీ చేయగా ఈటెల రాజేందర్ గెలుపొందాడు.

ఇవి కూడా చూడండి
తెలంగాణ శాసనసభ సభ్యుల జాబితా (2018)
తెలంగాణ శాసనసభ సభ్యుల జాబితా (2014)
ఆంధ్ర ప్రదేశ్ శాసనసభ్యుల జాబితా
హుజూరాబాద్

మూలాలు

కరీంనగర్ జిల్లా శాసనసభ నియోజకవర్గాలు
తెలంగాణ శాసనసభ నియోజకవర్గాలు